section_heading: Izdavanje drugoga albuma
paragraph_text: Svoj drugi studijski album „Whaddup A. '?!” objavljuje 10. prosinca 2005. godine. Na njemu se nalazi pet singlova: „Bukan Milikmu Lagi”, „Tanpa Kekasihku”, „Tak Ada Logika”, „Cinta Di Ujung Jalan” i „Tak Mungkin”. Osim rada s indonezijskim glazbenicima, kao što su Melly Goeslaw, Andi Angga, i Erwin Gutawa, također je surađivala s američkim kantautorom, Keihom Martinom. Martin je napisao dvije engleske pjesme za album, uključujući i duet „I'll Light a Candle”. Kako bi promovirala album, Agnes je održala koncertnu turneju pod nazivom Clasnezenzation u četiri indonezijska grada: Bandar Lampung, Surabaya, Bandung i Makassar. Album je bio tržišno uspješan te je osvojila dvije AMI nagrade 2006. godine za najbolju pop pjevačicu i za najbolju izvođačicu R&B-a. Nadalje, na festivalu MTV Indonesia Awards 2006.  godine osvaja nagradu za najbolju indonezijsku pjevačicu. Njezin drugi album bio je prodan u više od 450 000 primjeraka te tako postao jedan od najprodavanijih albuma u 2006. godini.